TPCH เซ็น MOU รัฐบาลลาวศึกษาผลิตไฟฟ้าจากพลังน้ำ 52.1MW
TPCH เซ็น MOU รัฐบาลลาวศึกษาผลิตไฟฟ้าจากพลังน้ำขนาดกำลังการผลิต52.1MW-ตั้งเป้าพัฒนาโครงการในตปท.รวม 50-80MW ในปี 63
6 ก.พ. 2560

บริษัททีพีซี เพาเวอร์ โฮลดิ้ง จำกัด (มหาชน) หรือ TPCH ระบุว่า เมื่อวันที่ 2 ก.พ.ที่ผ่านมา บริษัทได้จัดพิธีลงนามบันทึกความเข้าใจ (MoU) ในการอนุญาตให้ดำเนินการศึกษาความเป็นไปได้ (Feasibility Study) โครงการเขื่อนไฟฟ้าพลังน้ำ เสบั้งเหียน 1 แขวงสะหวันนะเขต สปป.ลาว ขนาดกำลังการผลิต 52.1 เมกะวัตต์ (MW) กับทางรัฐบาลลาว
โดยปัจจุบันบริษัทมีโครงการที่ขายไฟฟ้าแล้วภายในประเทศ 40 เมกะวัตต์ อยู่ในระหว่างก่อสร้าง 20 เมกะวัตต์ และอยู่ในระหว่างการพัฒนาทั้งสิ้น 82 เมกะวัตต์ รวมถึงโครงการต่างประเทศที่อยู่ระหว่างการพัฒนา 52.1 เมกะวัตต์ และมีเป้าหมายพัฒนาโครงการในต่างประเทศจำนวน 50-80 เมกะวัตต์ภายในปี 63